Държавен вестник, бр. 3, 2026 г., стр. 145

БРОЙ  3	
Д Ъ Р Ж А В Е Н  В Е С Т Н И К 	
СТР.  145  
надеждността на складовите операции в няколко аспекта: точност и контрол на складовите 
наличности, ефективност на складовите операции, безопасност и съответствие на 
работната среда и складови процеси, добра координация и качествена отчетност на 
складовите наличности, операции и резултати.  
Работното място на завършилите втора степен на професионална квалификация по 
професия „Логистични услуги“ обикновено е склад или зона за прием и експедиция, които 
могат да бъдат в производствено предприятие, търговска компания, логистичен център 
или дистрибуторски център. Изпълняват част от работните си задачи по създаване, 
обработка, съхранение и отчитане на документи в малки офисни пространства, 
разположени в склада или зоната за прием и експедиция. 
Работата може да включва физически усилия, като повдигане, носене и 
преместване на стоки и багажи, променливи температури, високи нива на шум и прах в 
зависимост от съхраняваните стоки, интензивно движение на машини и хора. Работните 
условия изискват използването на лични предпазни средства, като каски, ръкавици и 
обувки с метални бомбета, работно облекло. 
Работното време е в съответствие с действащото трудово законодателство, като в 
зависимост от работните графици на предприятието е възможно да работят при сумарно 
изчисляване на работното време. 
За изпълнение на служебните си задачи завършилите втора степен на 
професионална квалификация по професията „Логистични услуги“ трябва да притежават 
знания и умения за работа със складовото оборудване и машини поне средно ниво на 
дигитална компетентност, умения за управление на времето, умения за ефективно 
взаимодействие с колеги и ръководители или клиенти и доставчици. Необходими са им 
личностни качества, като физическа издръжливост, добра координация и баланс, 
наблюдателност, организираност, отговорност, гъвкавост, проактивност. 
Предвид възлаганите работни задачи и очакванията на работодателите, при условие 
че отговарят на  критериите в съответните нормативни актове,  за изпълнение на 
професионалните си задължения, лицата, придобили втора степен на професионална 
квалификация по професия „Логистични услуги“, може да притежават:  
Правоспособност за работа с електрокари и мотокари в предприятията, 
придобиването на която се осъществява по реда на Наредба № 1 от 10 април 2006 г. за 
придобиване или признаване на правоспособност за работа с електрокари и мотокари в 
предприятията (обн., ДВ, бр. 37 от 2006 г.) 
Правоспособност за управление на моторно превозно средство (МПС) от категория 
В, придобиването на която е съгласно изискванията на Наредба № 37 от 2 август 2002 г. 
за условията и реда за обучение на кандидатите за придобиване на правоспособност за 
управление на моторно превозно средство и условията и реда за издаване на разрешение 
за тяхното обучение (обн., ДВ, бр. 82 от 2002 г.). 
2.3. Трета степен на професионална квалификация по професията 
Придобилите трета степен на професионална квалификация по професия 
„Логистични услуги“ притежават професионални знания и имат практически умения и 
компетентности за организиране и контролиране на логистични процеси, свързани с 
вземане на решения относно логистичните услуги, работа и разпоредби, оказване на 
подходяща подкрепа за всички дейности по логистичната верига, организация на